Расповяд – паказ

«Ужо недалечко чырвонае яечка!»
Мэта – пра традыцыйнае народнае свята «Вялiкдзень».
Задачы:

· даведацца калi пачынаўся Вялiкдзень;

· вызначыць як рыхтаваліся да Вялiкадня;

· пазнаёмiцца з традыцыяй святкавання Вялiкадня.
Вялiкдзень – гэта найважнейшае старажытнае свята ў гонар сонца, абуджэння прыроды, надыходу вясны. Ён прыходзiўся прыкладна на дзень веснавого раўнадзенства. Гэта свята, якое адзначаецца заўсёды ў нядзелю.

З прыходам хрысцiянства Вялiкдзень прымяркавалi да дня ўваскрэсення Iсуса Хрыста. Сярод iншых назваў свята: Вялiкадне, Вялiчка i Пасха. У хрысцiянскiм календары Вялiкдзень святкуецца: у каталiкоў прыкладна памiж 22 сакавiка i 25 красавiка, а ў праваслаўных вернiкаў ён прыпадае на перыяд памiж 4 красавiка i 8 мая.

Велiкодны тыдзень пачынаецца з Вербнай нядзелi – Вербнiцы. У гэты дзень нашы продкi няслi ў царкву цi касцёл упрыгожаныя галiнкi вярбы на асвячэнне. Пасля асвячэння галiнкi неслi дадому i злёгку, у шутку, «бiлi» iмi ўciх дамашнiх, асаблiва дзяцей, i прыгаворвалi:
Не я б’ю, вярба б’е, за тыдзень – Вялiкдзень!

Будзь здароў, як вада, а расцi, як вярба!

Будзь здароў на ўвесь год!

Да Вялiкадня рыхтавалiся старана: у чысты панядзелак i аўторак Велiкоднага тыдня мылi i прыбiралi дом. У сераду мылi ў хаце ўсё драўлянае. У чысты чацвер мылiся ў лазнi. Хадзiлi таксама мыцца на бягучую ваду або на расу, каб на целе не было хваробаў.

У суботу гатавалi шмат разнастайных страў, фарбавалi цi распiсвалi яйкi, выпякалi пасхальныя кулiчы. Усю ежу асвячалi ў царкве цi касцёле.

На Вялiкдзень стол засцiлалi бялюткiм абрусам. На стол ставiлi асвячоную ежу. Трапезу яны пачыналi абявязкова з асвячонага яйка. Пасля гаспадары хавалi рэшткi асвячоных страў, как праз 9 дзён, на Радаўнiцу, занесцi iх на могiлкi i «пачаставаць» памерлых сваякоў.

Днём моладзь гушкалася на арэлях, вадзiлi карагоды, адорвалi адзiн аднаго чырвонымi яйкамi i гулялi з iмi. А ўвечары мужчыны i хлопцы збiралiся ў вялiкiя гурты валачобнiкаў i «валачылiся» (хадзiлi) па сяле, спяваючы валачобныя песнi ў кожным двары. У песнях яны ўслаўлялi гаспадароў, жадалi моцнага здароўя, сямейнага шчасця.

На дзявяты дзень пасля Пасхi, у аўторак, на Беларусi адзначаецца Радаўнiца – дзень памiнання памерлых сваякоў. Сярод iншых варыянтаў назвы свята сустракаюцца: Радаўнiцкiя Дзяды, Наўскi Вялiкдзень.

Перад Радаўнiцай прынята прыводзiць у парадак могiлкi блiзкiх пасля зiмы. На Радаўнiцу кожная сям’я iшла памiнаць памерлых сваякоў спачатку ў царкву, а потым на могiлкi.

Нашы продкi клалi на магiлу невялiкую частку асвячонай ежы: фарбаваныя яйкi, цукеркi, частку пасхальнага кулiча, успамiналi аб памерлых. Гаварыць пра iх дазвалялася толькi добрае. Нашы продкi верылi, што душы памерлых у гэты дзень чуюць iх.

Пасля могiлак па дарозе моладзь i дзецi вадзiлi веснавыя карагоды. Радаўнiца заканчвалася бяседай дома цi ў карчме, але ўжо ў больш вясёлай форме са спевамi i танцамi, гульнямi. Гэта не было святатацтвам, а мела рытуальнае значэнне – пераадолець смерць, сцвердзiць жыццёвы аптымiзм. У народзе кажуць: «На Радаўнiцу да абеду пашуць, па абедзе плачуць, а к вечару скачуць».

Так заканчваўся на Беларусi цыкл «Велiкодных святаў».

Дзякуем за ўвагу 

і сумесную працу!

«УЖО НЕДАЛЕЧКА ЧЫРВОНАЕ ЯЕЧКА!»
РАСПОВЯД – ПАКАЗ

